સુરતઃ વિશ્વના સૌથી મોટા હીરા કાપવાના અને પોલિશ કરવાના બજાર સુરતને કૌભાંડી નીરવ મોદીને કારણે કપરા દિવસોનો સામનો કરવો પડી રહ્યો છે. નીરવ મોદી અને મેહુલ ચોકસીના અબજોના કૌભાંડને કારણે પબ્લિક સેક્ટર બેન્કોએ તેમની શાખાઓને ફ્રેશ લેટર્સ ઓફ અન્ડરટેકિંગ (LoU) અને લેટર્સ ઑફ કમ્ફર્ટ (LoC) આપવાની મનાઈ કરી દીધી છે. અમારા સહયોગી અખબાર ટાઈમ્સ ઑફ ઈન્ડિયાના અહેવાલ મુજબ બેન્ક ઑફ બરોડાના દક્ષિણ ગુજરાતના ઝોનલ હેડે તેની શાખાઓને તેમના ગ્રાહકોને 20 ફેબ્રુઆરીથી વિદેશમાં સપ્લાય કરતા વેપારી, બેન્ક અથવા તો નાણાંકીય સંસ્થાઓના નામે LoU અને LoC ન આપવાનો આદેશ કર્યો છે.